Accademia Siciliana

L'Accademia Siciliana vinni funnata ntû 1790 a Palermu e era na stituzzioni cumpunuta di pueti di lingua siciliana.

Franciscu Pàulu Di Blasi purtau a nn'avanti stu pruggettu d'accademia dê pueti di lingua siciliana, e la funnau cu Giuvanni Meli, Gnazziu Scimonelli, Giuvanni Alcozer, Franciscu Marìa Gueli e Franciscu Sampolu.

Giuvanni Meli nni fu prisidenti e appoi ci succidìu Gnazziu Scimonelli.

 Urganìsimu di difisa dâ lingua siciliana 

Ntâ Sicilia dû Setticentu, l'usu dû tuscanu aumintava tantu ca ntô statutu di l'Accademia Siciliana dû 1790 scrittu di Giuvanni Meli, si dichiarava ca li soci avìanu l'òbbricu d'addifènniri la lingua siciliana, e di scrìviri e parrari sulu 'n lingua siciliana.

 Mastru Meli nni parrau nta na puisìa 

Nta una di li puisìi di Giuvanni Meli, si pò lèggiri la frasi siquenti: In occasioni di un pranzu datu dal Sig. Conti Castelli a li fundaturi di l'Accademia Siciliana radunati pri organizzarisi.

 Pueti primiati di l'Accademia Siciliana 

Ntô 1967, lu pueta Petru La Genga arricivìu la midagghia d'oru di l'Accademia Siciliana "G. Meli".

 Lijami di dintra 
 Lingua siciliana
 Cadèmia Siciliana

 Lijami di fora 

Scheda supra Giuvanni Meli
Scheda supra Petru La Genga
Lu nflussu latinu ntâ lingua siciliana
Puisìi nun èditi di Giuvanni Meli e lista dî puisìi
Archiviu biogràficu cumunali di Palermu

Catigurìa:Lingua siciliana